Guarda, Portugal

Guarda é un municipio e unha cidade portuguesa de algo máis de 30.000 habitantes. E tamén a capital do distrito da Guarda.

 Situación 
Situada a 1.056 metros de altitude é a cidade localizada a maior altura en Portugal. Forma parte da rexión montañosa da Beira Alta, da cal é a poboación máis importante. Ademais é a sede episcopal da diocese da Guarda.

 Concello 
O concello da Guarda ten 717,88 km² de área e 44.149 habitantes (2004). Está subdividido en 55 freguesías. O termo municipal limita polo nordeste co concello de Pinhel, polo leste con Almeida, polo sueste con Sabugal, polo sur con Belmonte e mais con Covilhã, polo oeste con Manteigas e con Gouveia e polo noroeste con Celorico da Beira.

 Historia 
Os restos arqueolóxicos achados na zona testemuñan a presenza humana nesta terra desde a prehistoria, así como nas épocas romana e visigoda. Caída en mans dos árabes, sería reconquistada no ano 1140, sendo fortificada polo rei Sancho I de Portugal, que fixo da cidade un baluarte inexpugnábel fronte calquera posíbel novo ataque andalusí. Desta súa función guerreira veulle o nome. No 1199 obtivo carta foral, pasando a constituír parte dunha liña defensiva de castelos e fortalezas nunha rexión a disputar co reino de León e logo coa Coroa de Castela.

A muralla que cinxía a cidade é hoxe practicamente irrecoñecíbel, agás nalgúns treitos e nas tres portas aínda subsistentes das cinco orixinarias. Gran parte dos muros da cerca foron subsumidos polas edificacións construídas sobre deles. O centro histórico está formado, principalmente, de antigas casas de granito escurecido con portais góticos con fiestras de estilo manuelino ou renacentista, escudos heráldicos e gárgulas esculpidas.

O punto máis alto da cidade está na Praça Luis de Camôes, coa estatua de Sancho I no centro, e arredor da cal se miran os monumentos máis importantes da cidade.

 Monumentos 

 Sé, a catedral é un edificio tardo gótico, terminado a mediados do século XVI. Foi ergueita con grandes bloques escuadrados de granito e provista con ornamentos manuelinos. Está provista de torres almenadas. 
 Torre de Menagem, antiga torre posta detrás da catedral.
 Torre dos Ferreiros, formaba parte dunha antiga porta das murallas medievais.
 São Vicente, igrexa do século XVIII con azulexos historiados da época.
 Misericordia, igrexa barroca do século XVII.
 Museo, disposto nunha ala do antigo Paço Episcopal, este datado en 1601, conserva coleccións de restos arqueolóxicos romanos e visigodos, pinturas provenientes dos mosteiros da rexión e cadros de pintores modernos di pittori; hai unha sección dedicada á etnoloxía e outra a armas e armaduras.

 Excursións próximas 

Desde a Guarda pódese saír de exploración pola próxima Serra da Estrela ou ben nunha seguir unha ruta dos castelos da Beira Alta. 

A Serra da Estrela  é o maior cordal montañoso portugués, que se pode considerar un apéndice occidental do Sistema Central español. Ten unha lonxitude duns 60 km e un ancho de 30. Abunda en vexetación boscosa e pasteiros. No inverno é tamén un lugar de prácticas deportivas de neve. Debem salientarse as posíbeis seguintes escalas:
 A 20 km: Belmonte, pequena cidade duns 7.500 habitantes, sita a 600 m de altura: Aquí naceu Pedro Álvares Cabral (1467-1526), descubridor do Brasil. Monumentos: igrexa de Santiago, con capela dos Cabral e as tumbas da familia ; a igrexa da Sagrada Familia conserva a imaxe da "Nossa Senhora de Esperança", que se di acompañou a viaxe do grande navegator.
A 4 km. da Belmonte sitúanse as ruínas de Centum Cellas cun torreón romano.
 A 29 km. Celorico da Beira. outra pequena cidade beirota dominada polo seu castelo medieval.

 Comunicacións e infraestruturas 
O concello está servido por unha boa rede viaria:
 IP5 / A25 (auto-estrada) - Liga a cidade con España a leste e con Aveiro a oeste.
 IP2 / A23 (auto-estrada) - Liga a cidade ao norte portugués (Bragança) e polo sur até Faro, no extremo meridional do país, indo polo interior de Portugal. É tamén a principal ligazón con Lisboa, ao confluír coa autoestrada A1.

Pola Guarda pasan aínda as seguintes liñas ferroviarias:
 Liña da Beira Alta - Figueira da Foz - Guarda - Vilar Formoso.
 Liña da Beira Baixa - Entroncamento - Guarda.

No concello sitúase o encoro do Caldeirão, importante infraestrutura para o abastecemento de auga e produzón de enerxía. Ademais foi construída con intención de que fose un polo de atracción turística.

Guarda
Categoría:Concellos do distrito da Guarda